स्नैचिंग कर भाग रहा स्नेचर ग्रिल से टकराकर गिरा, लोगों ने जमकर पीटा
चंडीगढ़ | सेक्टर26 में एक युवक ने स्नैचिंग की कोशिश की। जब वह नाकाम हो गया तो युवक मौके से फरार होने लगा, अभी वह कुछ दूरी तक भागकर गया ही था कि रास्ते में लगी हुई ग्रिल से टकराकर नीचे गिर गया। वहीं स्नैचिंग का शोर सुनकर पीछा कर रही भीड़ ने स्नैचर की जमकर पिटाई कर दी। मामले में सेक्टर 26 थाना पुलिस ने केस दर्ज कर उसे गिरफ्तार कर लिया है। फिलहाल आरोपी जीएमएसएच 16 में उसका इलाज करवाना पड़ा। पकड़े गए आरोपी की पहचान पलसोरा के रहने वाले विक्की राजस्थानी के रूप में हुई है। बताया गया कि घटना सेक्टर 26 ग्रेन मार्केट की है जब मुकेश अपने काम से जा रहा था। इसी दौरान विक्की उसके पास आया और मोबाइल फोन स्नैच कर लिया।
hin_Deva hin_Deva